
	讚讛''驻 诇专讬砖 诇拽讬砖 砖讻诇 讛讘诇讜注 砖讗讬谞讜 讬讻讜诇 诇爪讗转 讗驻讬诇讜 注诇 讬讚讬 讛讚讞拽 讘爪驻讜谉 讟讛讜专讛 讜讗诐 诇讗讜 讚讬讻讜诇 诇爪讗转 注''讬 讛讚讞拽 讟诪讗讛 讗驻讬诇讜 讘讟讜诪讗讛 讚讗讜专讬讬转讗 讜讗诐 讻谉 讘讚诐 转讘讜住讛 讚专讘谞谉 讗驻讬诇讜 讬讜爪讗 注诇 讬讚讬 讛讚讞拽 讟讛讜专 讜讛砖转讗 诪驻专砖 讘住讬驻讗 讜讬讛讬讘 讟注诪讗 诇专讬砖讗 讘讟讜诪讗讛 讚讗讜专讬讬转讗 讚讻讬 讗讬谞讜 讬讻讜诇 诇爪讗转 讟讛讜专讛 讗讘诇 讬讻讜诇 诇爪讗转 注诇 讬讚讬 讛讚讞拽 讟诪讗讛 讜诇专' 讬讜讞谞谉 讚诪驻专砖 讻讚诪砖谞讬 专讘 驻驻讗 驻讬专讜砖 讚专讬砖讗 讗诐 诪转讻讘住转 讜讬讜爪讗 诪诪谞讜 讘转讻讘讜住转 住转诐 讟诪讗 砖讻谉 讚专讱 诇讛拽驻讬讚 注诇讬讜 讛讜讗讬诇 讜讬讜爪讗 讘拽诇 讜讗诐 诇讗讜 讟讛讜专讛 讜讗驻讬诇讜 讬讜爪讗 注''讬 爪驻讜谉 讚讗讬谉 讚专讱 诇讛拽驻讬讚 注诇讬讜 讻讬讜谉 砖讗讬谞讜 讬讜爪讗 讘转讻讘讜住转 住转诐 讜诪讬讬转讬 讻诇 讛讘诇讜注 诇讬转谉 讟注诐 诇专讬砖讗 讚讻讬讜谉 讚讗讬谞讜 讬讻讜诇 诇爪讗转 讻诇诇 讗驻讬诇讜 讛拽驻讬讚 讘驻讬专讜砖 讗讬谉 拽驻讬讚转讜 拽驻讬讚讗 讚讘讟诇讛 讚注转讜 讗爪诇 讻诇 讗讚诐 砖讗讬谉 讚专讻谉 诇讛拽驻讬讚 讘专讬砖讗 谞诪讬 讬讻讜诇 诇爪讗转 注诇 讬讚讬 讛讚讞拽 讜注诇 讬讚讬 讻讘讜住 住转诐 讗讬谞讜 讬讻讜诇 诇爪讗转 讟讛讜专 讛讜讗讬诇 讜讗讬谉 讚专讱 诇讛拽驻讬讚 讘住转诐 讜讛讬讬谞讜 讻讚诪砖谞讬 专讘 驻驻讗 讻诇 讛讬讻讗 讚讗讬谞讜 讬讻讜诇 诇爪讗转 讻讜' 讜讛砖转讗 专讘 驻驻讗 讗讬谞讜 住讜转专 诪讛 砖讗诪专 诇诪注诇讛 讗诇讗 讘讗 诇转专抓 讚讛''驻 讛讗 讬讻讜诇 诇爪讗转 注诇 讬讚讬 讛讚讞拽 讜讛拽驻讬讚 注诇讬讜 诇讛讜爪讬讗讜 讟诪讗 讜讻讬 拽讗诪专 诇注讬诇 讟讛讜专 讘砖诇讗 讛拽驻讬讚 注诇讬讜 诇讛讜爪讬讗讜 讜诇讗 讛讬讛 爪专讬讱 专讘 驻驻讗 诇讜诪专 讗诇讗 讛转诐 讘讚拽驻讬讚 讗诇讗 讘讗 诇讛砖诪讬注谞讜 驻诇讜讙转讗 讚专讘讬 讬讜讞谞谉 讜专''诇 讚驻诇讬讙讬 讘讚诇讗 拽驻讬讚 讜讬讻讜诇 诇爪讗转 注诇 讬讚讬 讛讚讞拽 讚专''诇 诪讟诪讗 讜专''讬 诪讟讛专: 谞讬诐 讜诇讗 谞讬诐 转讬专 讜诇讗 转讬专. 驻讬' 谞讬诐 讜诇讗 谞讬诐 讘转讞诇转 砖讬谞讛 转讬专 讜诇讗 转讬专 讘住讜祝 砖讬谞讛 讻砖讛讜讗 谞讬注讜专 诪砖谞转讜 讜讘注专讘讬 驻住讞讬诐 (驻住讞讬诐 拽讻:) 谞诪讬 讙讘讬 谞转谞诪谞诪讜 讬讗讻诇讜 讜谞拽讬讟 讻讬 讛讗讬 诇讬砖谞讗 谞讬诐 讜诇讗 谞讬诐 转讬专 讜诇讗 转讬专 讗讬讻讗 诇驻专讜砖讬 讘讻讬 讛讗讬 讙讜讜谞讗 谞讬诐 讜诇讗 谞讬诐 砖注转讛 讘讞爪讜转 讛诇讬诇讛 诪转讞讬诇 诇讛转谞诪谞诐 转讬专 讜诇讗 转讬专 砖讬砖谉 讘讞爪讬 讛专讗砖讜谉 讜注转讛 讻砖诪讙讬注 讘讞爪讜转 讛诇讬诇讛 讛讬讛 诪转讞讬诇 诇讬注讜专 讜讛讜讗 转讬专 讜诇讗 转讬专: 转谞讗 讻诪讛 讞讬诪讜爪谉 砖诇砖讛 讬诪讬诐. 拽砖讛 讚讘驻专拽 专讘讬 注拽讬讘讗 (砖讘转 讚祝 爪.) 拽讗诪专 讙讘讬 诪讬 专讙诇讬诐 砖讛讞诪讬爪讜 讘谞讬 诪' 讬讜诐 诪砖诪注 讜诇讗 拽讜讚诐 诇讻谉 讜讗讬讻讗 住驻专讬诐 讚讙专住讬 注讚 讗专讘注讬诐 讬讜诐 讜诇驻讬 讝讛 谞讬讞讗 讚讗讬讻讗 诇诪讬诪专 诪砖诇砖讛 讜注讚 讗专讘注讬诐 诪注诇讜 讜讗讬讻讗 住驻专讬诐 讚讙专住讬 讘谉 讗专讘注讬诐 讜拽讗讬 讗转讬谞讜拽 砖讛讜讗 讘谉 诪' 讬讜诐 讜拽砖讛 讚讛讗 诇拽诪谉. 讗讬讘注讬讗 诇讛讜 讚讬诇讚 讗讜 讚讝拽谉 讜讬''诇 讚讛''驻 讚讬诇讚 讚讜讜拽讗 讗讜 讗驻讬诇讜 讚讝拽谉 谞诪讬 讜诇讗 讻驻''讛 讚驻讬专砖 讚讝拽谉 诪注诇讜 讟驻讬 讜讻谉 诪砖诪注 诪讚拽讗诪专 讚讗讬砖 讗讜 讚讗砖讛 讜诇讬讻讗 诇诪讬诪专 讗讜 讚讗砖讛 讚讜拽讗 讚讛讗 讚讬诇讚 讗讜 讚讝拽谉 谞拽讟 诇砖讜谉 讝讻专 讜讻谉 讘砖讘转 讘谉 诪' 诇砖讜谉 讗讬砖 诪讬讛讜 转讬诪讛 讗诪讗讬 诇讗 诪讬讬转讬 讛讻讗 讛讱 讘专讬讬转讗 讚砖讘转 讚讘谉 诪' 讬讜诐 讜注讜讚 诪讬诇讬 讟讜讘讗 砖诪讗专讬讱 讘讗讜转讛 讘专讬讬转讗 讬讜转专 诪讛讻讗 讜讛讻讗 诪讗专讬讱 讘讚讬谉 诪讬 专讙诇讬诐 讬讜转专 诪讛转诐 讜谞专讗讛 诇讜诪专 讚讘专讬讬转讗 讚讛转诐 拽讗讬 讗诪讬诇转讗 讚转''拽 讚讗诪专 讻讚讬 诇讻讘住 讘讜 讘讙讚 拽讟谉 讜讛转诐 诇讗 诪注诇讜 讗诇讗 讘谞讬 诪' 讬讜诐 讜讛讻讗 诇讙讘讬 讻转诐 讗讬讬专讬 讜诪注诇讜 讘谞讬 砖诇砖讛 讬诪讬诐 讜诇讗 砖讬讬讻讬 讻讜诇讛讜 诪讬诇讬 讚讛转诐 讛讻讗 讜诪砖讜诐 讛讻讬 诇讗 诪讬讬转讬 讛讛讬讗 讘专讬讬转讗 讛讻讗: 诪驻讛拽转. 驻讬' 讘拽讜谞讟专住 讗砖讟专讬诇讬讬''专 讘诇注''讝 讜讗讬谉 谞专讗讛 讗诇讗 讻诪讜 砖驻讬专砖 讘砖讘转 (讚祝 拽诇讜.) 讙讘讬 驻讬讛拽 讜诪转 讘讗诇讬讬''专 讻讚讗诪专 讘讘专讻讜转 (讚祝 讻讚:) 讙讘讬 专讘讬 砖讛讬讛 诪驻讛拽 讜诪谞讬讞 讬讚讜 转讞转 住谞讟专讜: 诪注讟砖转. 讗讬砖讟专谞讜讬讬''专 讜讙讜住讛 驻讬专砖 专砖''讬 讘讙诪专讗 讘讗诇讬讬''专 讜讗讬谉 谞专讗讛 讗诇讗 驻讬专讜砖 专讜讟讬''专 讜讻谉 讙讬讛拽 讘转驻诇讛 专讜讟讬''专 讜讘注专讜讱 驻讬专砖 拽讜诇 讛讬讜爪讗 诪谉 讛讙专讜谉 诪转讜讱 诪讗讻诇 讻讘讚 讜讝讛 专讜讟讬''专 讜讗讬谉 谞专讗讛 诇驻专砖 砖谞讙诇讜讟讬''专. 讜讻讜诇讛讜 讛谞讬 讜住转讜转 讗讬讬专讬 砖诪驻讛拽转 讗讜 诪注讟砖转 砖注讛 讗讜 砖转讬诐 讘注转 砖专讙讬诇讛 诇专讗讜转 讗讘诇 诪砖讜诐 驻讬讛讜拽 讗讜 注讬讟讜砖 讞讚讗 讝讬诪谞讗 诇讗 拽讘注讛 诪讚诪驻诇讬讙 讘讬谉 转讞诇转 讜住转 诇住讜祝 讜住转 讜讘讞讚 驻讬讛讜拽 讜讞讚 注讬讟讜砖 诇讗 砖讬讬讱 转讞诇讛 讜住讜祝:





专砖讘"讗

诪转谞讬': 讗诇讜 讛谉 讛讜住转讜转 诪驻讛拽转 讜诪注讟砖转 讜讻讜' 讻诇 砖转拽讘注谞讛 砖诇砖讛 驻注诪讬诐 讛专讬 讝讛 讜住转. 驻讬专砖 讗诐 专讗转讛 讙' 驻注诪讬诐 注诇 讬讚讬 驻讬讛讜拽 讗讜 注诇 讬讚讬 注讟讜砖 讘讗讬讝讛 讬讜诐 砖转驻讛拽 讗讜 讘讗讬讝讛 讬讜诐 砖转转注讟砖 拽讘注讛 诇讛 讜住转 诇驻讬讛讜拽 讗讜 诇注讬讟讜砖 讻诇讜诪专 砖讻诇 讝诪谉 砖转驻讛拽 讗讜 砖转转注讟砖 讞讜砖砖转 诇讜住转讛, 讜讗注"驻 砖砖谞讬谞讜 讻诇 砖转拽讘注谞讛 诪讞诪转 讗讜谞住 讗驻讬诇讜 讻诪讛 驻注诪讬诐 诇讗 拽讘注讛 讜住转 讛转诐 讛讜讗 砖讗讬谞讛 专讜讗讛 讗诇讗 诪讞诪转 讛讗讜谞住 砖讛讬讗 诪住讘讘转 诪专爪讜谞讛 讻讙讜谉 砖拽驻爪讛 讜专讗转讛 讗讜 砖讻住讻住讛 驻诇驻诇讬' 讜专讗转讛 砖诇讗 讘讗 讛讗讜专讞 讗诇讗 诪讞诪转 诪注砖讛 讝讛 砖注砖转讛 讛讬讗 砖讛诪注砖讛 讙讜专诐 诇讜住转 砖讬讘讗 讗讘诇 讻讗谉 讗讚专讘讛 诪拽专讬' 讗诇讜 讗讬谞谉 讘讗讬谉 讗诇讗 诪讞诪转 讛讜住转 讜讛讜住转 讛讜讗 砖讙讜专诐 诇讛谉 砖讬讘讗讜 讻讚专讱 讛诪拽专讬诐 讛讘讗讬诐 诪爪讚 讛讞诇讬讬诐. 讜讗诐 讘讗讜 讗诇讜 诇讬诪讬诐 讬讚讜注讬诐 讻讙讜谉 砖驻讬讛拽讛 讘讗讞讚 讘砖讘转 讜专讗转讛 讜驻讛拽讛 讘讗讞讚 讘砖讘转 讜专讗转讛 讜驻讛拽讛 讘讗讞讚 讘砖讘转 讜专讗转讛 讛专讬 讝讜 拽讘注讛 讜住转 诇讬诪讬诐 讜诇驻讬讛讜拽 讻讚专讱 砖讗诪专讜 讘驻专拽 拽诪讗 (讬讗, 讗) 讘讬诪讬诐 讜拽驻讬爪讜转 讜讻诇 砖转驻讛拽 砖诇讗 讘讗讜转谉 讛讬诪讬诐 讗讬谞讛 讞讜砖砖转 诇驻讬 砖诇讗 拽讘注讛 诇讛 讜住转 诇驻讬讛讜拽 诇讘讚 讗诇讗 讘讛专讻讘转 讛讬诪讬诐. 讜讛驻专砖 讬砖 讘讬谉 讜住转 讛拽讘讜注 诇驻讛讜拽 诇讘讚 诇讜住转 讛拽讘讜注 诇驻讛讜拽 讜讬诪讬诐 砖讛讜住转 讛驻砖讜讟 诇驻讛讜拽 诇讘讚 谞拽讘注 讘讙' 驻注诪讬诐 讗讘诇 讜住转 讛诪讜专讻讘 诪讬诪讬诐 讜驻讬讛讜拽 讗讬谞讜 谞拽讘注 注讚 砖转驻讛拽 砖诇砖讛 驻注诪讬诐 讘讗讜转谉 讛讬诪讬诐 讛讬讚讜注讬诐, 讜讻谉 讘注拽讬专转讜 讻诇 砖讛讜讗 讜住转 驻砖讜讟 诇驻讬讛讜拽 讗诐 驻讛拽讛 讙' 驻注诪讬诐 讜诇讗 专讗转讛 谞注拽专 诪诪谞讛, 讗讘诇 讜住转 讛诪讜专讻讘 讗讬谞讜 谞注拽专 诪诪谞讛 注讚 砖转驻讛拽 讙' 驻注诪讬诐 讘讗讜转谉 讛讬诪讬诐 讜诇讗 转专讗讛. 讜注讜讚 讬砖 讛驻专砖 讗讞专 讘讬谞讬讛诐 砖讛讜住转 讛驻砖讜讟 诇驻讛讜拽 讻讬讜谉 砖讗讬谉 诇讜 讬讜诐 拽讘讜注 讗讬谞讛 讞讜砖砖转 诇注讜诇诐 注讚 砖转驻讛拽 讜讻谉 讗讬谞讛 讞讜砖砖转 讗诇讗 诇砖注转 讛驻讬讛讜拽 讜讻讚转谞谉 讛讬转讛 诇诪讜讚讛 诇讛讬讜转 专讜讗讛 讘转讞诇转 讛讜住转 讻诇 讛讟讛专讜转 砖注砖转讛 讘转讜讱 讛讜住转 讟诪讗讜转, 讘住讜祝 讛讜住转 讻诇 讛讟讛专讜转 砖注砖转讛 讘转讜讱 讛讜住转 讟讛讜专讜转. 讜注讜讚 转讚注 诇讱 诪讚诇讗 谞讞诇拽讜 专' 讬讜住讬 讜专' 讬讛讜讚讛 讘讬诪讬诐 讜砖注讜转 讜住转讜转 讗诇讗 讘讜住转 讛讬诪讬诐. 讜砖讘拽讬 讜住转讜转 讘讙讜驻讛 讚住诇拽讬 诪讬谞讬讛讜 讗诇诪讗 讘讜住转讜转 讛驻砖讜讟讬诐 讚讙讜驻讛 诇讻讜诇讬 注诇诪讗 砖注讜转 讛讜住转 讘诇讘讚 讜住转, 讗讘诇 诇讗讞专 注讘讜专 讛讜住转 讗讬谞讛 讞讜砖砖转, 讜讚讜拽讗 讘砖讛专讗讬讛 讻讜诇讛 谞讘诇注转 讘转讜讱 讛讜住转, 讜讗诐 讗讬谉 讛专讗讬讬讛 讻讜诇讛 谞讘诇注转 讘转讜讱 讛讜住转 讛专讬 讝讜 讞讜砖砖转 诪转讞诇转 讛讜住转 注讚 住讜祝 讛注讜谞讛 讻诇讛, 讜讛专讝' 讛诇讜讬 讝"诇 诪转讬专 讙诐 讘讝讛 诇讗讞专 讛讜住转 砖讗讬谉 讛讜诇讻讬谉 讗诇讗 讗讞专 转讞诇转 讛讜住转, 讗讘诇 讗诐 拽讘注讛 讜住转 诪讜专讻讘 诇驻讬讛讜拽 讜讬诪讬诐 讻诇 砖讛讙讬注 诇讬讜诐 讛讜住转 讞讜砖砖转 诇讻诇 注讜谞转 讛讜住转 诪转讞诇转 讛注讜谞讛 注讚 住讜驻讛 讻讚专讱 砖讛讬讗 讞讜砖砖转 诇讜住转 讛讬诪讬诐 讛驻砖讜讟讬谉, 讜讘转讞诇转 拽讘讬注讜转 讛讜住转 讗诐 驻讬讛拽讛 讜专讗转讛 讜讗驻讬诇讜 驻讬讛拽讛 讘专讗砖 讞讚砖 讻诇 砖转驻讛拽 驻注诐 砖谞讬转 讘讗讬 讝讛 讬讜诐 砖转驻讛拽 讞讜砖砖转 诇讜 砖诪讗 诇驻讬讛讜拽讬谉 诇讘讚 转拽讘注谞讜 讜讗诐 驻讛拽讛 讜诇讗 专讗转讛 砖讜讘 讗讬谞讛 讞讜砖砖转 诇驻讛讜拽 诇讘讚 讗讘诇 注讚讬讬谉 讛讬讗 讞讜砖砖转 诇讗讜转讜 讬讜诐 砖诪讗 诇讗 诇驻讛讜拽 转拽讘注谞讜 讗诇讗 诇专讗砖讬 讞讚砖讬诐 讜讛讬诇讻讱 讞讜砖砖转 诇讬讜诐 讛讞讚砖 讛砖谞讬, 讜讻谉 讗诐 驻讬讛拽讛 讜专讗转讛 讘讗讬讝讛 讬讜诐 砖讬讛讬讛 讜讞讝专讛 讜驻讛拽讛 讜专讗转讛 讜诇讗 诇讬讜诐 讬讚讜注 讛专讬 讝讜 讞讜砖砖转 诇驻讛讜拽 讚砖诪讗 诇驻讬讛讜拽讬谉 转拽讘注谞讜, 讜讗祝 驻讛拽讛 驻注诐 砖诇讬砖讬转 讜诇讗 专讗转讛 砖讜讘 讗讬谞讛 讞讜砖砖转 诇驻讬讛讜拽 讗讘诇 注讚讬谉 讞讜砖砖转 诇讛驻诇讙转 讛讜住转 讻讬爪讚 讛专讬 砖讛驻诇讬讙讛 讘讬谉 驻讬讛讜拽 专讗砖讜谉 诇驻讬讛讜拽 砖谞讬 注砖专讬谉 讬讜诐 讻砖转讙讬注 诇讻' 讬讜诐 讛专讬 讝讜 讞讜砖砖转 诇讜 讚砖诪讗 诇讗 诇驻讛讜拽 转拽讘注谞讛 讗诇讗 诇讛驻诇讙转 注砖专讬诐 讬讜诐 讜讻诇 砖讛讜讗 诇讛驻诇讙讜转 讗讬谞讜 谞拽讘注 讗诇讗 讘讚' 专讗讬讜转 诇驻讬 砖讛专讗讬讛 讛专讗砖讜谞讛 诇讗 讘讛驻诇讙讛 专讗转讛 讗讜转讛 诇驻讬 砖讗讬谉 讛驻诇讙讛 讘讛讜讬讛 讻讬 讗诐 讘砖转讬 专讗讬讜转.



 讛讗 讚拽转谞讬: 讗诇讜 讛谉 讛讜住转讜转 诪驻讛拽转 讜诪注讟砖转. 诇讗讜 诇诪讬诪' 砖讗诐 驻讬讛拽讛 驻注诐 讗讞转 讜专讗转讛 讜谞转注讟砖讛 驻注诐 砖谞讬讛 讜专讗转讛 讜讞砖砖讛 讘驻讬 讻专讬住讛 驻注诐 砖诇讬砖讬转 讜专讗转讛 砖讬讛讬讛 讝讛 讜住转 拽讘讜注 砖讗讬谉 诪拽专讬诐 讗诇讜 拽讜讘注讬诐 讜住转 讻诇 讗讞讚 诇讞讘专讜 讗诇讗 注讚 砖转拽讘注谞讜 诇驻讬讛讜拽讬谉 诇讘讚谉 讗讜 诇注讬讟讜砖讬谉 诇讘讚谉 讙' 驻注诪讬诐 讜讝讛 诪讘讜讗专.





专讬讟讘"讗

诪转谞讬壮 讗诇讜 讛谉 讛讜住转讜转 诪驻讛拽转 讜诪注讟砖转 讜讻讜壮 讻诇 砖转拽讘注谞讛 讙壮 驻注诪讬诐 讛专讬 讝讛 讜住转. 驻讬壮 讗诐 专讗转讛 讙壮 驻谞讬诐 注诇 讬讚讬 驻讬讛讜拽 讗讜 注诇 讬讚讬 注讟讜砖 讘讗讬讝讛 讬讜诐 ?砖转驻讛拽 讗讜 讘讗讬讝讛 讬讜诐 砖转注讟砖 拽讘注讛 诇讛 讜讜住转 诇驻讬讛讜拽 讗讜 诇注讟讜砖 讻诇讜壮 砖讻诇 讝诪谉 砖转驻讛拽 讗讜 砖转转注讟砖 讞讜砖砖转 诇讜住转讛 讜讗祝 注驻状讬 砖砖谞讬谞讜 讻诇 砖转拽讘注谞讛 讙壮 驻注诪讬诐 诪讞诪转 讗讜谞住 讗驻讬壮 讻诪讛 驻注诪讬诐 诇讗 拽讘注讛 讜住转 讛转诐 讛讜讗 砖讗讬谞讛 专讜讗讛 讗诇讗 诪讞诪转 讛讗讜谞住 砖讛讬讗 诪住讘讘转 诪专爪讜谞讛 讻讬讜谉 砖拽驻爪讛 讜专讗转讛 讗讜 砖讻住讻住讛 驻诇驻诇讬谉 讜专讗转讛 砖诇讗 讘讗 讛讗讜专讞 讗诇讗 诪讞诪转 讝讛 砖注砖转讛 讛讬讗 砖讛诪注砖讛 讙讜专诐 诇讜住转 砖讬讘讗 讗讘诇 讻讗谉 讗讚专讘讛 诪拽专讬诐 讗诇讜 讗讬谞谉 讘讗讬谉 讗诇讗 诪讞诪转 讛讜住转 讜讛讜住转 讛讜讗 讙讜专住 诇讛诐 砖讬讘讗讜 讻讚专讱 讛诪拽专讬诐 讛讘讗讬诐 诪爪讚 讛讞诇讬讬诐 讜讗诐 讘讗讜 讗诇讜 诇讬诪讬诐 讬讚讜注讬诐 讻讙讜谉 砖驻住拽讛 讘讗讞讚 讘砖讘转 讜专讗转讛 讜驻住拽讛 讘讗讞讚 讘砖讘转 讜专讗转讛 讛专讬 讝讜 拽讘注讛 讜住转 诇讬诪讬诐 讜诇驻讬讛讜拽 讻讚专讱 砖讗诪专讜 讘驻专拽讬诐 拽诪讗 讘讬诪讬诐 讜拽驻讬爪讜转 讜讻诇 砖转驻讛拽 砖诇讗 讘讗讜转诐 讛讬诪讬诐 讗讬谞讛 讞讜砖砖转 诇驻讬 砖诇讗 拽讘注讛 诇讛 讜住转 诇驻讬讛讜拽 诇讘讚 讗诇讗 讘讛专讻讘转 讛讬诪讬诐 讜讛驻专砖 讬砖 讘讬谉 讜住转 讛拽讘讜注 诇驻讬讛讜拽 诇讘讚 诇讜住转 讛拽讘讜注 诇驻讬讛讜拽 讜讬诪讬诐 砖讛讜住转 讛驻砖讜讟 诇驻讬讛讜拽 诇讘讚 谞拽讘注 讘讙壮 驻注诪讬诐 讗讘诇 讜住转 讛诪讜专讻讘 讘讬诪讬诐 讜驻讬讛讜拽 讗讬谞讜 拽讘讜注 注讚 砖转驻讛拽 讙壮 驻注诪讬诐 讘讗讜转谉 讛讬诪讬诐 讛讬讚讜注讬诐 讜讻谉 讘注讬拽专转讜 讻诇 砖讘讜 讜住转 驻砖讜讟 诇驻讬讛讜拽 讗诐 驻讛拽讛 讙壮 驻注诪讬诐 讜诇讗 专讗转讛 谞注拽专 诪诪谞讛 讗讘诇 讜住转 讛诪讜专讻讘 讗讬谞讜 谞注拽专 诪转讜讻讛 注讚 砖转驻讛拽 讙壮 驻注诪讬诐 讜诇讗 转专讗讛. 注讜讚 讬砖 讛驻专砖 讗讞专 讘讬谞讬讛诐 砖讛讜住转 讛驻砖讜讟 诇驻讬讛讜拽 讻讬讜谉 砖讗讬谞讜 讬讜诐 讬讚讜注 讗讬谞讜 讞讜砖砖转 诇注讜诇诐 注讚 砖转讛驻拽 讜讻谉 讗讬谞讛 讞讜砖砖转 讗诇讗 诇砖注转 讛驻讬讛讜拽 讜讻讚转谞谉 讛讬转讛 诇诪讜讚讛 诇讛讬讜转 专讜讗讛 讘转讞诇转 讛讜住转 讻诇 讛讟讛专讜转 砖注砖转讛 讘转讜讱 讛讜住转 讟讛讜专讜转 讜注讜讚 转讚注 诇讱 诪讚诇讗 谞讞诇拽讜 专壮 讬讜住讬 讜专壮 讬讛讜讚讛 讘讬诪讬诐 讜砖注讜转 讜住转讜转 讗诇讗 讘讜住转 讛讬诪讬诐 讜砖讘拽讬 讜住转讜转 讚讙讜驻讗 讚住诇拽讬 诪谞讬讬讛讜 讗诇诪讗 讘讜住转讜转 讛驻砖讜讟讬谉 讚讙讜驻讗 诇讻状注 砖注讜转 讛讜住转讜转 讘诇讘讚 讜住转 讗讘诇 诇讗讞专 注讘讜专 讛讜住转 讗讬谞讛 讞讜砖砖转 讜讚讜拽讗 讻砖讛专讗讬讛 讻诇讛 谞讘诇注转 讘转讜讱 讛讜住转 讜讗诐 讗讬谉 讛专讗讬讛 讻诇讛 谞讘诇注转 讘转讜讱 讛讜住转 讛专讬 讝讜 讞讜砖砖转 诪转讞诇转 讛讜住转 注讚 住讜祝 讛注讜谞讛 讻诇讛 讜讛专状讝 讛诇讜讬 讝状诇 诪转讬专 讙诐 讘讝讛 诇讗讞专 讛讜住转 砖讗讬谉 讛讜诇讻讬谉 讗诇讗 讗讞专 转讞诇转 讛讜住转 讗讘诇 讗诐 拽讘注讛 讜住转 诪讜专讻讘 诇驻讬讛讜拽 讜讬诪讬诐 讻诇 砖讛讙讬注 诇讬讜诐 讛讜住转 讞讜砖砖转 诇讻诇 注讜谞转 讛讜住转 诪转讞诇转 讛注讜谞讛 注讚 住讜驻讛 讻讚专讱 砖讛讬讗 讞讜砖砖转 诇讜讜住转 讛讬诪讬诐 讛驻砖讜讟讬诐 讜讘转讞诇转 拽讘讬注讜转 讛讜住转 讗诐 驻讛拽讛 讜专讗转讛 讜讗驻讬壮 驻讛拽讛 讘专状讞 讻砖转驻讛拽 驻注诐 砖谞讬讛 讘讗讬讝讛 讬讜诐 砖转驻讛拽 讞讜砖砖转 诇讜 砖诪讗 诇驻讬讛讜拽讬谉 诇讘讚 转拽讘注谞讜 讜讗诐 驻讛拽讛 讜诇讗 专讗转讛 砖讜讘 讗讬谞讛 讞讜砖砖转 诇驻讬讛讜拽 诇讘讚 讗讘诇 注讚讬谉 讛讬讗 讞讜砖砖转 诇讗讜转讜 讛讬讜诐 砖诪讗 诇讗 诇驻讬讛讜拽 转拽讘注谞讜 讗诇讗 诇专讗砖 讞讚砖讬诐 讜讛讬诇讻讱 讞讜砖砖转 诇讬讜诐 讛讞讚砖 讛砖谞讬 讜讻谉 讗诐 驻讛拽讛 讜专讗转讛 讘讗讬讝讛 讬讜诐 砖讬讛讬讛 讜讞讝专讛 讜驻讬讛拽讛 讜专讗转讛 讜诇讗 诇讬讜诐 讬讚讜注 讛专讬 讝讜 讞讜砖砖转 诇驻讬讛讜拽 讚砖诪讗 诇驻讬讛讜拽讬谉 转拽讘注谞讜 讜讗诐 驻讛拽讛 驻注诐 砖诇讬砖讬转 讜诇讗 专讗转讛 砖讜讘 讗讬谞讛 讞讜砖砖转 诇驻讬讛讜拽 讚砖诪讗 诇驻讬讛讜拽讬谉 讗讘诇 注讚讬谉 讞讜砖砖转 诇讛驻诇讙转 讛讜住转讬诐 讻讬爪讚 讛专讬 砖讛驻诇讬讙讛 诇驻讬讛讜拽 专讗砖讜谉 诇驻讬讛讜拽 砖谞讬 注砖专讬诐 讬讜诐 讻砖讛讙讬注 诇注砖专讬诐 讬讜诐 讛专讬 讝讜 讞讜砖砖转 诇讜 讚砖诪讗 诇讗 诇驻讬讛讜拽 转拽讘注谞讜 讗诇讗 诇讛驻诇讙转 注砖专讬诐 讬讜诐 讜讻诇 砖讛讜讗 诇讛驻诇讙转 讗讬谞讜 谞拽讘注 讗诇讗 讘讚壮 专讗讬讜转 诇驻讬 砖讛专讗讬讛 专讗砖讜谞讛 诇讗 讘讛驻诇讙讛 专讗转讛 讗讜转讜 诇驻讬 砖讗讬谉 讛驻诇讙讛 讘讙讜讬讛 讻讬 讗诐 讘砖谞讬 专讗讬讜转.



讛讗 讚拽转谞讬 讗诇讜 讛谉 讛讜住转讜转 诪驻讛拽转 讜诪注讟砖转. 诇讗讜 诇诪讬诪专讗 砖讗诐 驻住拽讛 驻注诐 讗讞转 讜专讗转讛 讜谞转注讟砖讛 驻注诐 砖谞讬讛 讜专讗转讛 讜讞砖砖讗 讻驻讬 讙专住讛 驻注诐 砖诇讬砖讬转 讜专讗转讛 砖讬讛讗 讝讛 讜住转 拽讘讜注 砖讗讬谉 诪拽专讬诐 讗诇讜 拽讜讘注讬诐 讜住转 讜讻诇 讗讞讚 诇讞讘专讜 讗诇讗 注讚 砖转拽讘注谞讜 讘驻讬讛讜拽讬谉 诇讘讚谉 讗讜 诇注讟讜砖讬谉 诇讘讚谉 讙壮 驻注诪讬诐 讜讝讛 诪讘讜讗专.





转讜住驻讜转 专讗"砖

讜讻诪讛 讞讬诪讜爪讛 讙' 讬诪讬诐. 讘砖讘转 驻专拽 专' 注拽讬讘讗 诪驻专砖 讘讙诪专讗 诪' 讬讜诐 讜讘诪讬 专讙诇讬诐 讚讛讻讗 讗讬讬专讬 讚拽转谞讬 讛转诐 专' 讬讛讜讚讛 讗讜诪专 讻讚讬 诇讛注讘讬专 讗转 讛讻转诐 [讜讬"诇] 讚讻讗谉 驻讬' 讚驻讞讜转 诪讙' 讬诪讬诐 诇讗 诪讛谞讬 讜讛转诐 [讗诪专] 讚讟驻讬 诪诪' 讬讜诐 诇讗 诪讛谞讬. 讜讬"诪 讛讗 讚拽讗诪专 讛转诐 讘谉 诪' 讬讜诐 讛讬讬谞讜 砖诇 转讬谞讜拽 讘谉 诪' 讬讜诐 讜讛讗 讚诪讬讘注讬讗 诇讬讛 讛讻讗 讚讬诇讚 讗讜 讝拽谉 讬"诇 讚讛"拽 讚讬诇讚 讗讜 讗驻讬' 讚讝拽谉. 讜拽爪转 转讬诪讛 讚诇讗 诪讬讬转讬 讘砖诪注转讬谉 讛讛讬讗 讚砖讘转:



讚讬诇讚 讗讜 讚讝拽谉. 讻讜诇讛 砖诪注转讬谉 诪讜讻讞讗 讚诪讬 专讙诇讬诐 讚诪转谞讬转讬谉 诪讬 专讙诇讬诐 诪诪砖 讜诇讗 注砖讘 砖讻讱 砖诪讜 讜诪讬 专讙诇讬诐 讚驻讬讟讜诐 讛拽讟专转 讜诪讬 专讙诇讬诐 讚讛讻讗 砖讜讬谉 讻讚诪讜讻讞 讘驻' 讚诐 讞讟讗转 讚驻专讬讱 讜讛讗 讘注讬谞谉 诇讗注讘讜专讬 住诪诪谞讬谉 注诇 讛讻转诐 讜转谞谉 讗讬谉 诪讻谞讬住讬谉 诪讬 专讙诇讬诐 诇诪拽讚砖 讜讚诇讗 讻讚讘专讬 讛诪驻专砖讬诐 砖讛讜讗 注砖讘 砖砖诪讜 诪讬 专讙诇讬诐 讜讘砖讘讬诇 砖砖诪讜 诪讻讜注专 讗讬谉 诪讻谞讬住讬谉 讗讜转讜 诇诪拽讚砖:



讜转谞讬讗 讗讬讚讱 专讗砖讜谞讬诐 注诇讜 诇讜 砖谞讬讬诐 诇讗 注诇讜 诇讜. 讜拽砖讛 诇讬讛 诪讘专讬讬转讗 讗讘专讬讬转讗 讜讙诐 驻讬' 讚讘专讬讬转讗 转谞讬谞讗 诇讗 讬讚注:



诪驻讛拽. 驻专砖"讬 讗砖讟讜专诇讬讬讛. 讗讚诐 砖驻讜砖讟 讗讘专讬讜. 讜讘驻' 讗诐 诇讗 讛讘讬讗 讙讘讬 驻讬讛拽 讜诪转 驻讬' 驻诇讬讬专 讗讚诐 讛驻讜转讞 驻讬讜. 讜讻谉 谞专讗讛 诪讛讗 讚讗诪专讬谞谉 讘讘专讻讜转 讙讘讬 专' 讻砖讛讬讛 诪驻讛拽 讛讬讛 诪谞讬讞 讬讚讜 注诇 住谞讟专讜. 讜讘注专讜讱 驻讬' 拽讜诇 讛讬讜爪讗 诪谉 讛讙专讜谉 诪转讜讱 砖讗讻诇 诪讗讻诇 讻讘讚. 讜谞专讗讛 讚诇讗 讗讬讬专讬 讘拽讘讬注讜转 讜讜住转 讚讙讬讛讜拽 讜驻讬讛讜拽 讚讞讚讗 讝讬诪谞讗 讗诇讗 讻诪讛 驻注诪讬诐 讛讬讗 注讜砖讛 讻谉 讘砖注转 讜讜住转讛 讚讘讞讚 驻讬讛讜拽 讜讘讞讚 注讬讟讜砖 诇讗 砖讬讬讱 转讞诇讛 讜住讜祝 讜讻诇 讗诇讜 讜住转讜转 讚讙讜驻讛 讗讬谉 诇讛诐 讝诪谉 拽讘讜注:





转讜住驻讜转 专讬"讚

转谞讗 讻诪讛 讞讬诪讜爪谉 砖诇砖讛 讬诪讬诐 讜讘驻' 专"注 转谞谉 诪讬 专讙诇讬诐 谞转专 讜讘讜专讜转 拽讬诪讜谞讬讗 讜讗砖诇讙 讻讚讬 诇讻讘住 讘讛谉 讘讙讚 拽讟谉 讘砖讻讬讘讛 专' 讬讛讜讚讗 讗讜诪专 讻讚讬 诇讛注讘讬专 注诇 讛讻转诐 讜讗诪专讬谞谉 讘讙诪专讗 转谞讗 诪讬 专讙诇讬诐 讘讬谉 讗专讘注讬诐 讬讜诐 讜讬砖 诇讜诪专 讚讛转诐 讚诪讬讬专讬 诇注谞讬谉 讻讬讘讜住 讛讘讙讚 讘注讬 讞讬诪讜抓 砖诇 诪' 讬讜诐 讜讛讻讗 诇注谞讬谉 讛注讘专转 讛讻转诐 住讙讬 讘讙' 讬诪讬诐 讜转讚注 讚讗讬谉 砖讬注讜专谉 砖讜讛 讚讛讗 驻诇讬讙 专' 讬讛讜讚讗 讛转诐 讜讗诪专 讻讚讬 诇讛注讘讬专 注诇 讛讻转诐:





诪讛专砖"讗 - 讞讬讚讜砖讬 讛诇讻讜转

转讚"讛 转谞讗 讻诪讛 讞讬诪讜爪谉 讻讜' 讜讻谉 讘砖讘转 讚讘谉 诪' 讬讜诐 诇砖讜谉 讗讬砖 注讻"诇 爪"注 讚讗讬谉 专讗讬讬转诐 讝讜 诪讻专注转 讚诇驻讜诐 住讘专讗 讚讛砖转讗 讻驻"讛 讚讘转专讗讛 讚讜拽讗 谞拽讟 讗砖讛 讚讜拽讗 讜讝拽谉 讚讜拽讗 讜讗"讻 注"讻 讚诇讬转讗 诇讛讱 讙讬专住讗 讘砖讘转 讘谉 诪' 讬讜诐 讜讗讬讱 砖讬讛讬讛 诇驻"讛 砖驻讬' 讚讝拽谉 诪注诇讜 讟驻讬 讜砖讜讘 驻讬' 讘诪讻讜住讬谉 讚讚讜拽讗 谞拽讟 爪"诇 砖诇讗 讞讬讬砖 诇驻专砖 诇诪讛 砖讚拽讚拽讜 讛转讜住' 讚讛谞讬 讘讘讬 讘讞讚讗 讙讜讜谞讗 拽转谞讬 诇讛讜 讜讚讜"拽:


讘讗"讚 讜注讜讚 诪讬诇讬 讟讜讘讗 砖讛讗专讬讱 讘讗讜转讛 讘专讬讬转讗 讬讜转专 诪讛讻讗 讻讜' 注讻"诇 讗讜诇讬 砖讘讙诪专讜转 砖诇讛诐 讛讬讛 诪讗专讬讱 讘讗讜转讛 讘专讬讬转讗 讘诪讬诇讬 讟讜讘讗 讗讘诇 讘讻诇 讙诪专讜转 砖诇驻谞讬谞讜 诇讬讻讗 讛转诐 讗诇讗 讛讱 诪诇转讗 讚讘谉 诪' 讬讜诐 讜注"砖:





诪讛专"诐

转讘讜住' 讚"讛 转谞讗 讻诪讛 讞诪讜爪谉 讜讻讜' 讜讬"诇 讚讛"驻 讚讬诇讚 讚讜拽讗 讜讻讜' 讻爪"诇:


讘讗"讚 讜诪讬讛讜 转讬诪讛 讗诪讗讬 诇讗 诪讬讬转讬 讜讻讜' 专"诇 讜诪讬讛讜 拽砖讬讗 诇谉 拽讜砖讬讗 讗讞专转 讜谞爪讟讚讱 注"讻 诇转专抓 转讬专讜抓 讗讞专 讜讘讝讛 讬转讜专抓 讙"讻 拽讜砖讬讗 专讗砖讜谞讛:





讞讻诪转 砖诇诪讛

讘驻讬住拽讗 讜爪专讬讱 诇讻住讻住 讙' 驻注诪讬诐 讻爪"诇:


专砖"讬 讘讚"讛 讘注讬 专' 讬专诪讬讛 讻讜' 诇讛讜 转专讬 讛住"讚:


转讜住' 讘讚"讛 谞讬诐 讜诇讗 谞讬诐 讻讜' 讗讬讻讗 诇驻专讜砖讬. 谞"讘 讘讻讗谉 讚讞拽讜 诇驻专砖 讻谉 讗诇讬讘讗 驻讬' 专"讬 砖驻讬' 谞讬诐 讜诇讗 谞讬诐 讻讜' 讘讻讛"讙 讗讘诇 讘驻"拽 讚转注谞讬转 驻讬专砖讜 讚诇讗 谞讛讬专讗 讛讗讬 驻讬专讜砖讗 诪讻讞 讛讗 讚注"驻 讗诇讗 讛讻诇 讗讞讚 讻驻专砖"讬 注"砖:





专砖"砖

讙诪专讗 讜注讜讘专 砖讬转谉 诇转讜讻谉 诪诇讞 诪讗讬 诪砖诪注 讻讜'. 讛砖"讗 讘转砖讜' 讻"讜 讻转讘 注诇 讛讗 讚讻讛"诪 诪讘专讱 注诇讬讛谉 注讜讘专 诇注砖讬讬转谉 讚诇讛讻讬 谞拽讬讟 诇砖讜谉 注讜讘专 (讜诇讗 拽讜讚诐) 诪驻谞讬 砖讛讜讗 诪砖诪注 注诇 拽讚讬诪讛 讜注诇 讗讬讞讜专. 讜讘讗 诇讛讜专讜转 讘讝讛 讚讘讚讬注讘讚 诪讘专讱 讗讞专 注砖讬讬转谉 注"砖. 讗讘诇 诪讛 讬注谞讛 注诇 讛讗 讚讛讻讗. 讛讻讬 讬讗诪专 讙"讻 讚讘讚讬注讘讚 诪讛谞讬 讗诐 讘讚拽 (讗讜 讛专转讬讞) 讗讞专 砖谞转谉 讛诪诇讞. 讜注讬' 诇拽诪谉 (住讜 讘) 讘转讚"讛 讻诇 讜讝"诇 讜讬"诇 讻讜' 砖诇讗 讛拽驻讬讚讛 转讜专讛 讗诇讗 砖讬讟讛专 讛讗讚诐 讻讜' 讚讻讬讜谉 讚讘讚讬注讘讚 讟讛讜专 诇讻转讞诇讛 谞诪讬 诇讗 讘注讬 讻讜' 注"砖:



专砖"讬 讚"讛 诇讗驻讜拽讬 讚拽讚讬诐. 拽讜讚诐 讛讬讜诐 讻讜'. 诇"讬 诪讗讬 讗讬专讬讗 拽讜讚诐 讛讬讜诐. 讗讞专 讛谞"讞 谞诪讬. 讜诇注"讚 讬诇"驻 讚拽讚讬诐 专"诇 拽讜讚诐 砖讬专讜拽:



转讚"讛 讛讗 讬讻讜诇. 讘专讬砖讗 谞诪讬 讬讻讜诇 诇爪讗转 注"讬 讛讚讞拽 讜注"讬 讻讜'. 讻爪"诇:



转讚"讛 谞讬诐. 砖注转讛 讘讞爪讜转 讛诇讬诇讛 讻讜' 讜注转讛 讻砖诪讙讬注 讘讞爪讜转 讛诇讬诇讛 讻讜'. 诪砖诪注 讚讛讗 讚谞专讚诪讜 诇讗 讬讗讻诇讜 讛讬讬谞讜 讚讜拽讗 讻砖注讘专 注诇讬讛诐 讞爪讜转 诇讬诇讛 讘砖讬谞讛. 讜转讬诪讛 讚诪谞"诇 讛讗. 讻讬讜谉 讚讛讟注诐 讛讜讗 诪砖讜诐 讚谞专讗讛 讻讘' 诪拽讜诪讜转 诪讛 诇讬 拽讜讚诐 讞爪讜转 讜诪"诇 讞爪讜转. 讜注讜讚 转讬诪讛 讚讗讞专 讞爪讜转 讘诇讗"讛 讗讬谞讜 谞讗讻诇 讻讚转谞讬 砖诐 讚讗讞专 讞爪讜转 诪讟诪讗 讗讛"讬 讚讛"诇 谞讜转专 讻讚讗讬转讗 砖诐 讘讙诪专讗. 讜诇讻讗讜专讛 讛讬' 谞"诇 诇住专住 讚讘专讬讛诐 讚诪谉 讜讘注"驻 注讚 讻讛"讙 诇讛爪讬讙 讘住讛"讚 讜诇讛讙讬讛 诇讬讻讗 诇驻专讜砖讬 讻讛"讙 讜讻诪砖"讻 讘转注谞讬转. 讜诪谉 谞讬诐 讜诇讗 谞讬诐 注讚 住讛"讚 爪"诇 拽讜讚诐 讜拽讗讬 驻讬专讜砖诐 讗讚讛讻讗. 讗讘诇 诪"诪 拽"拽 诪砖"讻 砖讬砖谉 讘讞爪讬 讛专讗砖讜谉. 讜讛诇讗 讘讘专讬讬转讗 转谞讬 谞讬注讜专 讻诇 讛诇讬诇讛:



转讚"讛 转谞讗. 讜讻"诪 诪讚拽讗诪专 讚讗讬砖 讗讜 讚讗砖讛 讻讜'. 注讬' 诪讛专砖"讗. 讜注诪砖"讻 讘讘专讻讜转 (谞讗):



讙诪专讗 砖讜驻注转 讛讗 砖驻注讛 讜讗讝诇讗. 拽砖讛 诪讗谉 诇讬诪讗 诇谉 讚砖讜驻注转 讛讬讬谞讜 讻诇 讬诪讬讛. 谞讬诪讗 讚专"诇 砖砖讜驻注转 讚诐 讛专讘讛 讘砖驻注 讻诪讜 砖驻注转 讙诪诇讬诐 转讻住讱 (讬砖注讬讛讜 住壮:讜壮) 讚讛讜讗 诇砖讜谉 专讘讜讬. 讜诇讻谉 讻砖专讜讗讛 驻注诐 砖诇讗 讘砖驻注 谞拽专讗 砖诇讗 讘砖注转 讜住转讛 讜讗讬谞讛 讚"砖. 讜讛诇讗 讙诐 诇驻讬 诪讗讬 讚诪砖谞讬 讘砖讜驻注转 讚诐 讟诪讗 诪转讜讱 讚诐 讟讛讜专 讙"讻 讛讻讜讜谞讛 砖专讜讗讛 讘砖驻注. 讚诐 讟讛讜专 讜讚诐 讟诪讗. 讜讻谉 诇注讬诇 (专讬砖 讚祝 讬讗) 砖讜驻注讜转 讚诐 讜讘讗讜转 专"诇 讚专讗转讛 讻诪讛 驻注诪讬诐. 讜讻谉 (讘讚' 诇讛 讘) 讜诇拽诪谉 (住讛 讘) 注"砖:





讛讙讛讜转 讬注讘"抓

讙诪' 讜讛转谞讬讗 讬砖谉 讻诇 讛讬讜诐 讻爪"诇:


砖诐 讗诪专 专讘 讗砖讬 讗诪专 专"讗. 谞"讘 谞"诇 砖爪状诇 讗住讬 讘住诪状讱 讜讻状讗 讘住驻专 讬讜讞住讬谉:


砖诐 讛讘诇讗 讚驻讜诪讗 诪注诇讬 讻爪状诇:

